Farg‘ona viloyati Rishton tuman tibbiyot birlashmasida 2014 yil noyabridan huquqshunos bo‘lib ishlab kelgan Nozimjon Xoldorov poraxo‘rlik va boshqa jinoyatlarda ayblanib, sudlandi.“Huquq” nashrining yozishicha, u J. Abdurahimovni ushbu birlashmaga feldsher lavozimiga ishga kirgizib qo‘yish uchun undan 500 dollar talab qilgan. Bo‘sh ish joyi bo‘la turib, unga joylashish uchun pul talab qilinganidan jahli chiqqan Abdurahimov huquq-tartibot idoralariga murojaat qilgan.Xoldorov 400 dollar pora olish chog‘ida jinoyat ustida qo‘lga olindi. Uning ustidan sud olib borilib, tegishli jazo tayinlandi.